Puhun Natal

Abadan mamasang puhun Natal jadi hiasan dimulai matan Jerman. Pamasangan puhun Natal nang awamnya matan puhun camara atawa mahirip bantuk puhun camara, ngitu dimulai wayah abat ka-16.

Wayah warga Jerman manyabar ka bamamacam wilayah tamasuk Amirika, bubuhannya rancak mamasang camara nang tamasuk puhun evergreen gasan hiasan Natal di dalam rumah. Tumatan catatan nang ada, urang Jerman di Pennsylvania Amirika Sarikat mamajang puhun Natal gasan panambaian kalinya wayah tahun 1830-an.

Puhun Natal kada sabuting kawajipan di garija atawa jua di rumah marga ngini wastu marupakan tanda sakira kahidupan ruhani kita salalu tumbuh wan jadi saksi nang langkar gasan urang lain"evergreen". Puhun Natal (camara) ngini malambangakan jua "hidup kekal", marga pada awamnya di musim salju parak sabarataan puhun daunnya guguran, kacawali puhun camara nang salalu hijau daunnya.

Pamasangan puhun camara, baik asli atawa jua nang diulah matan palastik, di tangah kuta atawa di tampat-tampat awam jua jadi pamandangan biasa parak Natal. Salah satu nang pangganalnya adalah puhun nang ada di Rockefeller Center di 5th Avenue New York Amirika Sarikat.

 Jujuhutan 

Tumbung:Taradisi Natal